ming030890/wiki-yue-high-quality huggingface dataset:
新界

新界（粵拼：san1 gaai3）係香港三大區域之一。1898年6月9號，英國政府同清政府喺北京簽訂《展拓香港界址專條》，租借由九龍界限街以北，至深圳河以南土地，連同附近233個島嶼，為期99年，到1997年6月30號為止。由於「從九龍界限街以北至深圳河以南」之間嘅土地並冇一個統一嘅地名，所以英國人就將呢塊土地稱為New Territories（新領土）。中文名係「新界」，可以指為「新嘅租界」嘅意思。

地理及政區
根據香港地政總署測繪處喺2010年10月嘅公佈，新界大陸面積有747.18平方公里。連同大嶼山等其餘233個島嶼計算，總面積就有975.23平方公里。轄下共有9個分區，每區都有佢哋嘅區議會：
荃灣區
北區
西貢區
沙田區
大埔區
葵青區
屯門區
元朗區
離島區

人口
根據2010年香港人口普查，新界人口總數3,352,856，佔全港人口51.025%。

離島羣
睇埋：香港離島
長洲，右邊係長洲碼頭，係長洲同香港其他地方連接嘅主要交通。
喺香港二百幾個離島入面，以大嶼山、南丫島、長洲同埋坪洲比較多人住，島上面大部分嘅自然環境同名勝古蹟一直保存住，島上嘅鄉鎮而家都仲保持住養魚、種菜、醃製等等嘅作業，亦都係本地都市人放假嘅好去處。
蘭茜

蘭茜，（英文名：Nancy Kan Wing Han，1970年7月25號—），原名簡詠嫻，係香港節目主持、演員、前電台主持，先後喺香港商業電台同新城電台任職，亦喺無綫電視《獎門人系列》擔任過「獎姐」，同拍過唔少電影，近年已復出幕前及幕後工作。

演出
呢個表唔完整，歡迎加料。
離婚

離婚（粵拼：lei4 fan1）係指兩公婆通過法律手段解除婚姻關係。通常離婚都會遇到好多棘手嘅問題，比如仔女跟邊個，家產點分等等。唔同地方離婚嘅難易都唔同。而家下世界上重有梵蒂岡同菲律賓兩個國家唔准離婚。
囤積

有個人喺屋企囤積大量物品。
囤積（粵拼：tyun4 zik1）係指人或者第啲動物「係噉攞某啲物品去儲起」噉嘅行為，例如有好多動物都興喺自己個竇度係噉儲起啲嘢食，但唔會即刻攞嚟食。囤積嘅行為喺人身上都見得到。可以睇吓囤積病。
音樂廳

音樂廳係一種專門設計用嚟舉辦音樂表演嘅場地方，通常配備優良嘅音響系統同適當嘅音響設計，以增強音樂效果同觀眾嘅聆聽體驗。音樂廳可以用於各類型嘅音樂演出，包括古典音樂、爵士樂、流行音樂等。音樂廳喺音樂文化中扮演住重要角色，為音樂家同觀眾提供咗一個共享音樂嘅空間。隨住音樂形式嘅變化，音樂廳嘅設計同功能都不斷演變，以適應不斷變化嘅音樂需求。

歷史
音樂廳嘅概念可以追溯到18世紀同19世紀，當時隨住古典音樂嘅興起，對專門音樂表演空間嘅需求增加。好多著名嘅音樂廳，例如維也納音樂廳同卡內基音樂廳，喺呢個時期建造，至今仍然係重要嘅音樂表演場所。

設計
音樂廳嘅設計通常考慮到音響效果、視覺美感同觀眾嘅舒適度。好多音樂廳採用特殊嘅建築材料同形狀，以促進聲音嘅擴散同反射，確保每位觀眾都能享受到最佳嘅聆聽體驗。一啲音樂廳仲設有可調整嘅音響系統，以適應唔同類型嘅音樂演出。
東京嘅地下鐵

東京嘅地下鐵（日文：東京の地下鉄／とうきょうのちかてつ Tōkyō no chikatetsu）覆蓋日本東京及周邊地區，目前由東京地下鐵公司經營嘅東京地下鐵同埋東京都交通局經營嘅都營地下鐵組成。成個系統頭一段響1927年通車，而家已經有13條線、285個站，有304.1公里長。
東京嘅地下鐵除咗服務東京都23區內嘅交通之外，亦都兼顧來往郊區以及首都圈其他縣嘅交通，尤其係以佢同各個私鐵嘅直通運行服務嚟提供跨區服務。地下鐵、JR同埋私鐵共同組成咗首都圈龐大而密集嘅鐵路網。
金光飛航

金光飛航係一間渡輪公司，喺2007年成立，而家營辦緊3條持牌渡輪航線，服務香港、澳門同深圳。

航線
氹仔客運碼頭↔港澳客輪碼頭
氹仔客運碼頭↔中國客運碼頭
氹仔客運碼頭↔海天客運碼頭
所有航線因武漢肺炎影響已停航，直到另行通知。
承啟道

承啟道（英文：Shing Kai Road）係香港九龍啟德一條馬路，由協調道同啟成街交界開始，去到宋皇臺道同土瓜灣道交界。
楊子漮

楊子漮（英文：Cayson Yeung，2016年5月14號—，別名桃桃），香港男童星同模特兒。
邕江

邕江，係西江支流，喺中國廣西南部，流經廣西省府南寧市區。
常營公園

常營公園係北京東部一個公園，喺朝陽區常營地區幺家店路北邊。呢個公園有一窟白果樹林。
雪梨地鐵西北及彭詩鎮綫

雪梨地鐵西北及彭詩鎮綫（英文：Metro North West & Bankstown Line），又叫M1，係澳洲新南威爾士雪梨地鐵第一條同目前唯一一條路綫，來往打利旺同薛敦咸站。
畿內亞

畿內亞共和國，係非洲西部一國。北面係畿內亞比紹同塞內加爾，北同東北係馬里，東南係象牙海岸，而南面係利比利亞，西面係塞拉利昂。國境匯合咗尼日爾河、塞內加爾河、同埋贊比亞河，直向大亞洋海岸。畿內亞原本係指西非海岸，撒哈拉沙漠南面，畿內亞灣北面。個名係來自Berber人，大概意思係黑人之地。
12月19號

12月19號係公曆年嘅第353日（閏年第354日），離年尾重有12日。
<< - 12月 - >>



大件事
1941年：日軍轟炸砂澇越，24號古晉淪陷。25號再次轟炸詩巫。直到1942年砂澇越淪為日本嘅屬地。
1972年：美國嘅阿波羅17號宇宙飛船喺載人登月之後番返地球，阿波羅登月計劃完咗。
1984年：中華人民共和國同英國喺北京簽署《中英聯合聲明》，確定1997年7月1號香港主權移交中華人民共和國。
1984年：1984年巴基斯坦公投，決定巴基斯坦總統應該繼續改可蘭經同聖訓，令巴基斯坦成為一個伊斯蘭國。
1998年：美國眾議院通過彈劾總統比爾·克林頓嘅兩項條款，指控佢喺萊溫斯基緋聞案之中作假證供同妨礙司法公正。經過聆訊，有關佢提供假證供同埋妨礙司法公正嘅指控成立，克林頓成為美國歷嚟第二位被彈劾嘅總統，但係佢並冇因此而落台。
1999年：香港天文台第一次發出寒冷天氣警告，市區氣溫得約莫攝氏12度，十幾個長者懷疑因為寒冷天氣出現嘅併發症而死。
2006年：香港樹仁學院升格為香港樹仁大學，成為香港第一間私立大學。
2007年：第17屆韓國總統選舉，由李明博當選。
2018年：2018年至2019年蘇丹抗議（阿拉伯文：الاحتجاجات السودانية 2018-2019）開始。
2021年：香港免費乘車日。
12月18號

12月18號係公曆年嘅第352日（閏年第353日），離年尾重有13日。
<< - 12月 - >>



大件事
1865年：美國國會通過《第十三憲法修正案》，取消咗奴隸制。
1892年：俄羅斯作曲家柴可夫斯基《合桃鉗》喺聖彼得堡嘅馬林斯基劇院第一次演出。
1941年：香港保衛戰–日軍喺筲箕灣登陸，開始進攻香港島。
1961年：印度共和國開始入侵葡屬印度，最後終結咗果阿長達451年嘅葡萄牙殖民統治。
1966年：法國天文學家第一次發現土星嘅衛星土衞十一。
1978年：中國共產黨十一屆三中全會喺北京開幕，話中國共產黨嘅工作重心會由階級鬥爭轉到去社會主義現代化建設。
1979年：聯合國大會通過《消除對婦女一切形式歧視公約（英文：Convention on the Elimination of All Forms of Discrimination Against Women）》。
1983年：第37屆日本眾議院議員總選舉。
1985年：美國一個女人嘅人造心手術成功，係史上第一單成功嘅人造心手術。
2002年：香港輕鐵頭一次列車出軌，停咗兩個幾鐘頭，影響萬幾人。
2005年：世界貿易組織第六次部長級會議喺香港閉幕。
2006年：六方會談第五輪第二回合談判喺北京展開。
2006年：泰國中央銀行宣佈對外匯採取嚴格管制措施。
2009年：哥本哈根氣候會議閉幕，各成員國通過《Copenhagen Accord（英文：Copenhagen Accord）》。
2011年：伊拉克戰爭最後一批美軍戰鬥部隊撤出伊拉克，伊拉克戰爭完。
約翰福健

約翰福健（希臘文：Ιωάννης Φωκιανός、英文：Ioannis Fokianos，1845年12月18號—1896年）係一個希臘體操運動員、體育教育家、體育比賽搞手。

生平
約翰福健1845年喺雅典出世，祖籍小亞細亞，係十二兄弟姊妹之一。佢個家族本來姓「俄花洛魯」（希臘文：Oρφάνογλους, Orfaloglous），而佢常用嘅姓嚟自佢老豆鄉下個名「新福佳」（希臘文：Nέα Φωκαία, Nea Fokaia）。
1860年代，福健喺雅典大學讀數學同物理，之後喺雅典公共體育館做助理。1868年，佢紥職做館長，並跟德國體育學派嘅風格喺雅典推廣體操運動。1875年，佢以體育館館長身份主辦第三屆扎帕奧運會。因為呢屆扎帕奧運會負評如潮，福健辭任雅典體育館館長，搬去帖薩羅尼迦嗰度嘅希臘人學校教體育。
1879年，福健返去雅典，响1878年新起好嘅中央體育館出任館長；中央體育館後來改名做「福健國家體育館」嚟多謝福健對希臘體育界嘅貢獻。福健返到雅典之後，成功爭取希臘所有公立學校喺1880年起將體操列為必修科目。
1888至1889年，福健主辦咗第四屆扎帕奧運會。之後佢做咗泛希臘體操會（Πανελλήνιος Γυμναστικός Σύλλογος）嘅創會會長，由1891年做到1896年。1896年，第一屆現代奧運喺雅典舉行，福健冇份主辦，佢讓咗路畀新一代運動員做搞手。
1896年雅典奧運散場之後幾個禮拜，福健喺訓練期間重傷，及後傷重不治。

風格
作為一個體操運動員同埋體育教育家，福健認為體操喺體能競技入面好重要。第三、四屆扎帕奧運會有體操項目，都係因為福健嘅努力。亦因為佢推廣，希臘嘅公立學校先要學體操。
福健同年輕一輩體操選手咬唔啱牙。福健將德國式體操引入希臘；黑呂沙菲（Ιωάννης Χρυσάφης, Ioannis Chrysafis）等等年輕一輩選手鍾意瑞典式體操多啲。另外，福健認為體操係上流社會嘅運動，但後生一輩體操選手認為體操應該係全民運動。1875年嘅扎帕奧運會，福健淨係俾有讀過大學嘅選手參賽，呢件事係嗰屆運動會好多負評嘅原因之一。不過，兩代希臘體育家都認為體操應該係廣泛參賽而唔係齋爭第一，所以1896年奧運之前嘅體操比賽係冇記錄個別選手嘅表現評分嘅。

致敬
雅典市嘅「福健國家體育館」（希臘文：Εθνικό Γυμναστήριο Αθηνών «Ι. Φωκιανός»），體育館入面嘅「福健體育博物館」（希臘文：Αθλητικό Μουσείο «Ι. Φωκιανός»），同埋體育館附近嘅「福健街」（希臘文：Οδός Φωκιανού, Odos Fokianou）都係為紀念約翰福健而命名嘅。
螳螂

螳螂（學名：Mantodea），亦叫馬螂狂，佢係昆蟲嘅一種，屬於螳螂科螳螂目。學名mantis喺希臘文嘅意思係「預言家」咁解，原因係當佢哋停留喺樹枝上時會將前面兩個前臂合併，個樣好似祈禱噉，所以又有人稱呼螳螂做「祈禱蟲」。

食乜
睇埋：埋伏式捕食
螳螂係好惡嘅捕獵者，差唔多所有昆蟲都係佢哋嘅食物。
The foreleg modifications

控制害蟲
蝙蝠，青蛙同蜘蛛嘅食物。佢哋亦有同類相殘嘅特性。

一生
螳螂係漸變態嘅昆蟲，幼蟲嘅習性同成蟲一樣，兩者個樣亦好似，只係幼蟲細隻啲同冇翼。

品種
目前世界上大約有2,000種螳螂，佢哋主要分佈喺亞洲，大約有20種係美國本土物種。有兩種螳螂：中國螳螂（Chinese Mantis, T. sinensis）同歐洲螳螂（European Mantis, M. religiosa）係俾人引進嚟控制害蟲數量。
喺香港，現時大約有10幾種螳螂，詳見香港螳螂。
公曆

公曆（粵拼：gung1 lik6）即係世界上大多數地方用嘅曆法；當今嘅公曆係國瑞曆（gwok3 seoi6 lik6），又譯格里曆（gaak3 lei5 lik6）、額我略曆（ngaak6 ngo5 loek6 lik6）、格列高利曆（gaak3 lit6 gou1 lei6 lik6），不過粵口語多數叫新曆。呢套曆法喺1582年由教宗國瑞十三世喺歐洲頒佈推行，個名嘅 ｢國瑞｣ 亦即係佢，但係套曆法其實並唔係佢發明，而係由意大利醫生兼哲學家阿萊紹斯·列廖斯（Aloysius Lilius）透過改革儒略曆而整出嚟嘅。

有乜特別
國瑞曆同儒略曆一樣，都係每四年喺二月底加一個閏日，不過，國瑞曆特別規定，所有唔可以畀 400 整除嘅世紀年（即有兩個零喺尾嘅年份，1800年、1900年之類）都冇閏日。其他可以畀 400 整除嘅世紀年就有閏日，好似1600年、2000年咁，所以2000年係有2月29號。
國瑞曆每 400 年只係得 97 個閏年，比儒略曆少 3 個，所以國瑞曆嘅年平均長度係 365.2425 日，接近平均回歸年嘅 365.24219 日，即係約每 3300 年先有一日誤差，亦接近春分點回歸年嘅 365.24237日，即係大約每 8000 年誤差一日。相反，儒略曆嘅曆年係 365.25 日，約每 128 年就多咗一日，所以去到1582年嗰陣，儒略曆嘅春分日（3月21號）同地球公轉到春分點嘅實際時間已經相差咗 10 日。
正因為呢 10 日嘅誤差，國瑞曆開始行嗰陣，同時規定原先儒略曆1582年10月4號星期四，嘅第日係國瑞曆1582年10月15號星期五，即有 10 日唔見咗，不過原先星期幾嘅週期就唔改。國瑞曆嘅紀年沿用當時儒略曆已經採用嘅傳統，即係由計出嚟嘅耶穌出世嗰年開始，喺粵語區多數叫「公元」，喺臺灣多數叫「西元」，喺基督宗教又叫「主曆」（拉丁文：anno domini）。

世界各地嘅使用情況
國瑞曆係陽曆嘅一隻，中國官方響1912年開始用，取代傳統用開嘅中國曆法夏曆（黃曆），而中國傳統曆法係一隻陰陽曆，國瑞曆喺中文裏邊又叫陽曆、西曆、新曆。雖然渠好普及，但係而家都重有唔用公曆嘅國。唔少地方會用唔止一種曆法，非公曆嗰啲以用喺民間為主，尤其係喺宗教、節慶、玄學、農業等等嘅領域處。現代科技嘢就冚唪唥用公曆。
阿伊努文

阿伊努文（粵音：aa3 ji1 nou5 man4*2；阿伊努文：アィヌ・イタㇰ，羅馬拼音：Aynu-itak），係北海道嗰頭嘅阿伊努人嘅語文，10人用緊（2007）。阿伊努文以前有三種方言，分別分佈喺北海道、庫頁島南邊以及千島列島同琴察加半島。唯一重有人用緊嘅北海道方言就俾聯合國教科文組織列做處於極度危險嘅瀕危語言。

變種
柴谷（1990:9）同畢蘇斯基（1998:2）將北海道同庫頁島變種分做唔同語文（「Ainu languages」），而沃溫（1993）就叫佢哋做方言（「dialects」）。

元音
阿伊努文有五個元音。

書寫
有人用片假名來寫阿伊努文，亦都有人用拉丁字母。統一碼嘅片假名擴張板塊包含咗用來寫阿伊努文所需要嘅額外假名。
下圖係 2016 年影到嘅北海道一個牌，用咗多種語言嚟寫「多謝」。
最頂嗰行係日本話 arigatou（平假名：ありがとう），
由最頂數第二行就係阿伊努話 iyairaiker（イヤイライケㇾ），
阿伊努話同日本話明顯有異嘅係，阿伊努話有比較多樣化嘅封閉音節，可以有 -r 或者 -k 等嘅輔音做尾嘅音節，呢啲音節都係日本話冇嘅。啲人用片假名（一種設計嚟寫日本話嘅文字）寫阿伊努話嗰陣，好興用「擺尾嘅細隻片假名」嚟表達呢啲結尾輔音。例如ク呢隻片假名喺標準日本話入面係表示 ku 噉嘅音，ainu-itak（阿伊努話入面阿伊努話噉解）就可以寫成
アイヌ・イタㇰ
噉嘅樣。參考返上面嘅日文五十音，イ → i，タ → ta，而最後面嗰隻ク明顯縮細咗，用嚟表達「呢度係寫緊 i-tak，唔係 i-ta-ku」。

復興
整體來講，阿伊努人好少認自己係阿伊努人，搞到好難搵到佢哋。據統計，有百分之66嘅阿伊努族後生仔唔知自己係阿伊努人。雖然係咁，仍然有阿伊努人大力推動阿伊努文嘅復興。1987年開始，北海道阿伊努協會開辦阿伊努文班。咁多年來，雖然得返好少人當阿伊努話做母語，但當係第二語言嘅就越來越多。到咗2019年，日本政府正式承認阿伊努人嘅原住民地位。
撈鬆

撈鬆（粵拼：laau1 sung1）係形容講官話人士嘅粵語蔑稱。呢個詞據說係源於講國語人士嘅一句口頭禪老兄，因為佢哋好鍾意叫人「老兄」，而近代講粵語嘅人士開頭想用同樣稱呼表示對佢哋嘅尊重，但係又難以模仿佢哋嘅國語口音，於是乎將講國語人士稱呼為「撈鬆」，後來以訛傳訛變成歧視啲講國語人士嘅統一稱呼。
另外重產生咗「撈佬」、「撈頭」、「撈仔」、「撈妹」甚至「撈屄」、「撈B」呢啲配搭粗口用嘅貶義詞。
而家啲唔識講粵語嘅新一代廣府人就畀人叫做本地撈。
威爾遜一次內閣

威爾遜一次內閣，1964年10月16號開始組成，接替何謨內閣。
威爾遜領導嘅工黨，係1964年大選險勝，得4席多數。
1966年，威爾遜決定解散內閣，以獲得更大多數成功，得以組成威爾遜二次內閣。
鬼故

鬼故（粵拼：gwai2 gu2），粵語中文字又可以寫做鬼古，又有叫靈異故仔，指泛指一啲講鬼嘅故仔，通常有恐怖成份，但係都唔一定。鬼故多數係講真係有鬼出現，不過亦有部份作品淨係講故事入便嘅角色相信有鬼出現，同埋講佢哋因為以為有鬼而做出得人驚嘅行為。香港地都有好多鬼故。

簡史
鬼故呢家嘢歷史好久遠：人類學嘅研究發現無論語言文化，世界各地嘅人傳統上都會相信靈魂同鬼（鬼係因為死亡離開身體嘅靈魂）；鬼嘅形象一般係由一種似霧噉嘅嘢組成，能夠穿過牆等嘅實體，仲會返嚟見佢生前愛嘅人或者向生前害過佢嘅人報仇。
有關唔恐怖嘅鬼故，可以睇吓英倫作家查理斯·狄更斯嘅作品《聖誕頌歌》。
威爾遜三次內閣

威爾遜三次內閣，1974年3月4號開始組成，接替希思內閣。
因保守黨無法贏得1974年3月大選，工黨也只係可以組成少數內閣。
延至10月威爾遜決定提早解散國會，結果獲得足夠多數組成四次內閣。
真·蛋糕

《真·蛋糕》（英文：Is It Cake?）係2022年美國真人騷節目，2022年3月喺Netflix播出。技藝精湛嘅蛋糕師，能夠將蛋糕整到同真實物品極之相似嘅複製品，例如：漢堡包、手袋、鞋、保齡球等，仿真程度實在可以呃到人，而且蛋糕亦非常好味。

遊戲玩法
喺每集入面，參賽者同明星評判會睇到多個物件嘅展示，其中一個係蛋糕嘅仿製品。有三位參賽者會有8個鐘頭去焗同裝飾一個蛋糕，做到同嗰集揀嘅物件一模一樣嘅外觀。之後明星評判會睇到三組嘅蛋糕，每組有五個一樣嘅物件，而每組入面其中一個係參賽者整嘅蛋糕。如果評判成功揾到邊個物件係蛋糕，嗰位參賽者就會喺嗰集被淘汰。如果有多位參賽者成功呃到評判，咁就會根據蛋糕嘅質素嚟決定邊個係贏家。
每集嘅獲勝者會贏得$5,000美金，如果佢哋可以正確睇得出兩捆一樣嘅現金中邊一捆其實係蛋糕，仲可以額外贏得$5,000美金。如果佢認唔到，嗰$5,000美金會加到下一集嘅現金挑戰獎金入面。喺決賽前三集贏出嘅人會喺決賽入面爭奪$50,000美金嘅獎金。整個節目並唔會淘汰嗰8位參賽者，佢哋可以喺成季中留低觀察。有啲雖然入唔到總決賽嘅參賽者，但係會被揀中去幫手支援總決賽參賽者嘅整蛋糕工作。
威爾遜四次內閣

威爾遜四次內閣，1974年10月10號開始組成，接替威爾遜三次內閣。
經歷1974年兩次選舉，工黨可以單獨過半組閣。
內閣延至1976年3月，威爾遜突然宣佈辭職，卡拉漢贏得工黨黨魁選舉，得以組閣。
威爾遜二次內閣

威爾遜二次內閣，1966年3月31號開始組成，接替威爾遜一次內閣。
威爾遜席1966年提早解散國會，以贏得更大多數執政。
然而係1970年解散國會之時，雖然民調工黨領先，但最後保守黨贏得30席多數，得以組成希思內閣。
The Smashing Pumpkins

The Smashing Pumpkins（中文：有碎南瓜樂隊同非凡人物樂隊兩種翻譯）係1988年喺美國芝加哥組建嘅另類搖滾樂隊，據樂隊靈魂人物Billy Corgan喺2008年8月發表嘅一份公開聲明講，佢哋自己嘅風格應該算做「美國哥特」。
喺主唱同主要作歌人Billy Corgan嘅驅使下，樂隊係1988年到2000年解散之前呢個黃金階段出咗六張專輯同兩張B-Side專輯，直到2006年重組之後佢哋繼續有新專輯發行。
The Smashing Pumpkins喺全世界嘅專輯銷量超過咗3千萬。呢個商業方面好成功嘅樂隊，喺陣容方面亦都係典型嘅搖滾樂隊：兩個結他手（Billy Corgan, James Iha, 2006年之後Jeff Schroeder代替James Iha），貝斯手（D'arcy Wretzky, 1999年換成Melissa Auf der Maur,2006年以後係Ginger Reyes）同鼓手（Jimmy Chamberlin）。從2007年開始鍵盤手Lisa Harriton亦都成為咗正式隊員。
2013年8月，The Smashing Pumpkins更首次喺香港亞洲國際博覽館舉行演唱會。
孫東

孫東，JP（英文：Sun Dong，1967年—）係香港政府現任創新科技及工業局局長，係頭一個用普通話做溝通語言嘅香港特別行政區主要官員。
佢做過香港立法會選舉委員會界別議員，同埋香港城市大學生物醫學工程學系主任及講座教授，佢亦都係加拿大工程院院士、歐洲科學與人文學院院士，同埋美國電機電子工程師學會會士。

簡歷
孫東喺北京出世，喺1994年到香港攻讀博士學位，之後去海外深造，2000年返香港創辦高新科技公司，同喺香港城市大學做教授。
2021年12月19號，佢喺2021年香港立法會選舉選舉委員會界別選舉（中文：2021年香港立法會選舉選舉委員會界別選舉）科技創新界以1,124票排名第30贏得議席，由2022年1月1號上任。
2022年4月，佢喺李家超無提政綱嘅情況下，有份提名李家超參與2022年香港行政長官選舉。
佢喺2022年6月19號辭去立法會議員職務，同日畀國務院根據候任行政長官李家超嘅提名而任命為創科工業局局長，同年7月1號就職。

以造假展覽聲稱香港重返國際
喺2023年，包括機電工程署同香港警察等一啲政府部門同埋機構，喺「日內瓦國際發明展」獲獎，孫東就聲稱，香港代表團嘅參與正係香港重返世界舞台嘅最佳證明。但香港同台灣都曾經有傳媒人批評呢個活動嘅公信力，其中台灣《商業周刊》喺2013年就分析指，所謂嘅攞獎，其實獲獎率好高，而時事評論員馮睎乾亦揶揄，呢個展覽根本係「第三世界盛事」。

碎料
孫東除左係學者教授，更曾經開辦科創公司，進行產學研成果轉化，而香港出入境設施「e-道」目前使用嘅P-beam人體感應傳感器技術，即出自佢當年創立的公司嘅專利發明。
崔世安

崔世安博士（粵拼：ceoi1 sai3 on1，葡文：Fernando Chui Sai On，1957年1月13號—）係前澳門特別行政區行政長官。佢祖籍廣東新會，崔世安係崔德祺家族嘅後人之一，佢同何賢家族、馬萬祺家族並列「澳門三大家族」，崔世安係家族移居澳門之後嘅第八代。

得意事
自從做咗特首開始，崔世安嘅普通話水平麻麻呢一點成日畀人攞嚟笑，有人更加攞咗佢用普通話宣誓成為特首嘅片段嚟惡搞。
賀一誠

賀一誠（葡文：Ho Iat Seng，1957年6月12號—，GLM）喺澳門出身嘅政界人士、商人、政治人物。澳門立法會前主席，係前澳門行政長官，2019年12月20號上任，到2024年12月19號卸任。
佢做過第八屆全國工商聯常委、第九屆、第十屆、第十一屆、第十二屆全國人大常委會委員（2001年－）、澳門行政會成員（2004年-2009年10月20號），2009年起任澳門特別行政區立法會議員（循工商金融界別間選）兼做副主席。2013年當選主席。2001年獲澳門政府授予工商功績勳章。
2019年第5任澳門特區行政長官選舉，賀一誠作為唯一候選人，以392票當選。同年9月4號獲得國務院總理李克強簽署國務院令正式任命。9月11號，賀一誠到北京會見李克強同接受任命狀。
2024年8月，賀一誠因為「身體健康尚未全面恢復」，公布話唔會參加第六屆特首選舉。
西沙路

西沙路（Sai Sha Road），原本叫泥涌路（Nai Chung Access Road），曾經叫過西沙公路，係香港新界一條公路，駁往西貢同沙田以北馬鞍山。佢東起西貢大網仔路麥邊回旋處，北行途經企嶺下、十四鄉、烏溪沙，轉西南經馬鞍山市中心，到錦泰苑恆德街為止。早期只係到頌安邨恆康街，其後先伸長。西沙路馬鞍山一段，有港鐵馬鞍山綫架空路軌，由烏溪沙站去到恆安站。
西沙路唔斜，但有多彎位。
1970年代末期，就開始起西沙路，早期只由大網仔路伸到泥涌，叫泥涌路。喺1986年先改名西沙公路。隨住沙田新市鎮向東北擴展到馬鞍山，到烏溪沙為止，香港政府將馬鞍山路由恆安邨同耀安邨向東伸展，同直達泥涌嘅西沙公路駁埋，令西沙公路延長，並喺1988年通車。馬鞍山市中心一段已預留中央空間起馬鐵綫（今港鐵屯馬綫）。
西沙路馬鞍山市中心一段，時速限制每個鐘70公里，而西貢大網仔路交匯處起到泥涌帝琴灣止，就降為50公里，之不過後尾都放寬到70公里 。九巴由西貢開出嘅99號綫及299X綫，都經此路，分別以恆安邨同沙田市中心為總站。
西沙路起點麥邊回旋處
西沙路近澳頭，為雙向單綫無分隔路段
西沙路近帝琴灣，為雙向雙綫分隔路段
西沙路近馬鞍山站
西沙路近馬鞍山運動場同頌安邨一段
楊詩敏

楊詩敏（Harriet Yeung，1975年12月29號—），花名蝦頭，香港喜劇女演員，於2006年獲香港戲劇協會香港舞台劇獎「最佳女主角（喜／鬧劇）獎」，2007年再獲「最佳女配角（喜／鬧劇）獎」提名。佢喺1998同1999年喺香港演藝學院獲榮譽學士（導演）同演藝深造文憑（表演）後，一直同香港唔同劇團合作。2007年加入詹瑞文、甄詠蓓嘅PIP劇場成為全職演員同PIP藝術學校導師，又曾參演《戲王之王》、《十分愛》同《我的最愛》等電影。佢嘅樣似後生版嘅朱咪咪。
2013年7月佢成為無綫電視旗下藝人，至2021年3月份離開。
譚偉權

譚偉權（英文：Gary Tam，1968年12月23號—）係香港男演員，做過無綫電視藝員。佢出身香港演藝學院表演系，跟住加入無綫電視，1999年息影，2013年復出，2023年再離開無綫電視。

演出
呢個表唔完整，歡迎加料。
T-Ma

馬敬恆（粵拼：maa5 ging3 hang4；英文：Terrence Ma，1990年6月8號—）係香港音樂製作人，業內都叫佢做T-Ma。

簡介
1990年6月8號，馬敬恆喺香港出世；14歲就開始寫歌，16歲就同朋友一齊組成Amplified樂隊喺日本出道，解咗約之後就去咗美國深造音樂。畢業返香港後俾監製Edward Chan賞識，請佢加入自己旗下工作室學習，喺2018年T-Ma成立咗自己嘅工作室「Blue Moon Production」，並轉做一個幕後音樂人。近年都會為唔同歌手創作香港流行歌曲同埋幫歌手做幕後工作（包括編曲同埋監製）。

個人生活
佢前女友係星加坡女歌手曾詠熙（中文：曾詠熙），兩個人自從2017年就開始拍拖，之後喺2024年頭就分咗。
樊沛珈

樊沛珈（英文：Fan Pui Ka，1990年9月25號—），藝名阿Gi（Ah Gi），係個香港女藝人，曾主要活躍於網絡短片平台啱Channel，而家係ViuTV藝員。

簡歷
樊沛珈喺香港出世，先後得到香港專業教育學院（IVE）沙田分校設計高級文憑同香港理工大學產品設計學（榮譽）文學士學位。
2013年，佢參加香港《蘋果日報》蘋果動新聞嘅「動主播出更」比賽，成績唔錯，做咗「動主播」，之後又成為科技新聞網站Unwire（中文：Unwire）主播（中文：主播）。
2018年，樊沛珈喺ViuTV真人騷《Good Night Show 廣告女皇》登場，人氣上升。同年開始喺ViuTV節目《Girls' Talk》擔任主持。
2019年，佢加入啱Channel，參與種種幕前表演，及後又喺港台電視同埋ViuTV作多樣出鏡演出。
另外，樊沛珈亦係獨立樂隊「鬥牛梗」成員。
樊沛珈對鳥類有嚴重恐懼。
大台理論

《大台理論》本來係2022年香港ViuTV電視劇《IT狗》入面一本書，但由於《IT狗》劇情提到呢本書嘅內容令好多人聯想起無綫電視嘅劇集，結果呢個詞語亦成為咗一啲人揶揄無綫電視劇情節老土，無乜變化嘅詞語。

關於大台理論喺劇集入面嘅內容
喺《IT狗》入面，呢本書由Lokman（楊樂文）飾演嘅星之子Tony 經常手持由他親自撰寫嘅書本《大台理論》，頭頭是道咁講佢口中嘅道理。而去到2022年1月26號嘅一集，Tony甚至一路跟住佢嘅理論，去嘗試中途截糊，阻止對手公司PayPayEgg同雅典娜婚禮策劃公司，過程入面星之子Tony不停咁引述《大台理論》嘅內容，推敲事情會點發展落去，但佢口中講嘅橋段同可能性，就被認為同無綫劇集好接近。不過，Tony最後都係冇辦法促成雅典娜同自己公司PayPayDuck合作。

各方面嘅反應評論
喺劇集出街後，好多人聯想起同無綫劇集有關嘅批評，引起咗一啲網民嘅討論，甚至係《IT狗》製作團隊嘅回應。

製作團隊
《IT狗》嘅監製羅耀輝（Andy）之後接受傳媒訪問拆解《大台理論》嘅來由，話係導演同編審一齊諗出嚟，好早劇本已經有，用嚟配合Tony星之子嘅角色上面，因為佢係個好講理論、好自信嘅人，咁樣件事會好好玩。至於被問到係咪揶揄無綫電視橋段老土，佢就話係喜劇效果，希望活化大台常用嘅橋段。

網絡評論
有網民就揀咗一啲無綫電視劇必然出現嘅橋段：當中包括全香港得一間差館（西九龍重案組）、主角不論背景屋企都會好大、分手同心事情節都會喺中環9號碼頭取景、BBQ大結局、紀律部隊相關劇集結局往往係再出動戴黑超齊齊大步走、講秘密一定有人喺隔離偷聽、吳卓羲一定係衝動、爭執嗌交戲好多時會撞車收場、千年不變嘅對白（「你肚唔肚餓啊，不如我煮個麵比你食重」、「你聽我解釋先啦」）、咩電視劇都有三角戀或四角戀同埋炒車一定會漏油爆炸。
亦有網民話，如果無綫開拍《IT狗》，結果只會出現「C drive上網大法」，只有頭幾集同IT有關，其他都係三角戀甚至上錯床嘅橋段。

影視評論人反應
影視評論人游大東喺社交媒體表示，自己想要一啲劇集周邊嘅產品，特別係《大台理論》呢本書，更加話希望借助群眾力量達成件事。

文化影響
喺呢個名詞興起後，有啲批評或揶揄無綫電視嘅人，喺提到無綫劇集情節無新意嘅時候，都會引用呢個字詞。例如Facebook專頁「大台監察2.0」曾經喺批評無綫劇集《雙生陌生人》嘅時候，就批評橋段同以前一樣，又係一人分飾二角，性格各異，走唔同嘅路，揶揄係貫徹《大台理論》。
東薈城名店倉喺2022年4月推出，由林家𤋮同樊沛珈演出嘅社交媒體廣告亦再大玩《大台理論》。
日內瓦大學

日內瓦大學（Université de Genève）係瑞士日內瓦一間大學，1559年創校。
上遠野太洸

上遠野太洸，係日本嘅一個男藝人同埋演員，代表作係《35歲的高中生》同《幪面超人Drive》。老婆係前假面女子成員窪田美沙，佢哋嘅仔喺2024年12月12號出世。
HDMI

高清晰度多媒體介面（High Definition Multimedia Interface）係數碼訊號嘅連接制式，用嚟傳送音頻視頻，多數用喺高清電視。
玻色子

玻色子（英文：boson）係量子力學入面兩大種類粒子嘅其中一種，另一種係費米子。玻色子個名係紀念印度物理學家玻色。玻色子可以分做光子、膠子、W玻色子、Z玻色子幾種。
栢天男

栢天男（英文：Adam Pak，1982年4月26號—）係香港男演員，澳洲南澳洲出世同成長，2011年到香港從事演藝事業。2018年佢憑香港電影《L風暴》演出角色「游子新」，獲提名競逐第38屆香港電影金像獎「最佳新演員」。

演出
呢個表唔完整，歡迎加料。
劉易昇

劉易昇（Alex Lau）是著名香港音樂人，自幼學習鋼琴。於2012-2015年間就讀於澳洲的悉尼音樂學院（Sydney Conservatorium of Music) ，主修作曲。期間，師從於多位不同風格的著名作曲家，包括：作曲係主任Matthew Hindson教授、Dr Paul Stanhope、Dr Daniel Rojas和 Dr Ivan Zavada。學習期間，其音樂作品被悉尼燈光節（Vivid Sydney）主辦方選中並在活動中播出。
回港後，受香港著名音樂監製、作曲人伍樂城先生賞識，任教於他名下的伯樂音樂学院。目前，任職於TVB旗下的星夢娛樂音樂總監，主要為星夢娛樂同無綫電視劇集製作音樂，做作曲同編曲。近年，还得到投资人的鼎力支持，与歌手谷娅溦斥資6位數開設一所專業的音樂學院。開張當日，並獲香港無線電視總經理曾志偉先生親臨現場為其助陣。
杜燕歌

杜燕歌（英文：To Yin Gor，1957年3月16號—）係香港男演員同國語配音員。佢北京出世，18歲時移居香港，早年拍過邵氏兄弟電影，1980年代加入無綫電視國語配音組，2012年開始拍劇。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。
黃婉恩

黃婉恩（英文：Wong Yuen Yan Yancy，1993年12月27號—）係香港女藝人，2020年度香港小姐競選參選佳麗，最後打入10強，選後加入無綫電視。

個人履歷
英國雅息特大學碩士畢業
曾有意參選2019年度香港小姐競選，後來因為左腳腳筋斷咗被逼退選
參選2020年度香港小姐競選時個人資料：
26歲
身高 163cm
體重 47kg
身段 33, 23½, 34
2020年11月份離職私人銀行助理客戶經理份工，加入無綫電視，成為無綫娛樂新聞台兼職外景記者同港生活·港享受兼職主持人。

感情生活
黃婉恩係激進左派（新界大聯盟）政治人何君堯姪仔（何俊彥）嘅女朋友，但响2024年分手。

「呃Tea食」事件
2022年1月，前新城電台節目主持林柏希喺社交平台大爆一名女藝人主動要求免費試食Tea set嘅機會，但事後就違反承諾，無幫對方喺社交平台宣傳嗰個Tea set，多次催促後先至勉強出Post，但聚焦只係喺個樣又無介紹間餐廳，之後有關Post仲要唔見咗。林柏希怒轟嗰個女藝人好Cheap，又上載咗上載對方嘅背部相片。有網民就懷疑當事人係黃婉恩。黃婉恩事後突然取消隱藏帖文，仲標籤埋間餐廳名。事件引起一啲網民嘅批評。

娛樂記者採訪工作欠準備
喺2022年1月底，黃婉恩被派往採訪《馬時亨名人堂》節目錄影探班，但佢事前無做功課，直播嘅時候錯漏百出，多次叫錯節目主持馬時亨個名，然後嘉賓林子祥又唔認得。之後黃婉恩再用普通話進行訪問，但讀音亦頻頻出錯。事後東張西望節錄呢集訪問時女主持已被撤換。
陳楨怡

陳楨怡（英文：Celina Harto，1996年12月6號—）係香港女藝人，曾經係一位實習室內設計師，2020年度香港小姐競選亞軍。

個人履歷
陳楨怡喺香港出世，亞爸係印尼華僑有錢人。佢曾經嚮聖嘉勒女書院讀書，之後去英國Bromsgrove School（英文：Bromsgrove School）留學，跟住升讀倫敦大學學院巴特利特建築環境學院，響2019年畢業，畢業之後隨即返嚟香港做實習室內設計師。
2020年，陳楨怡參選香港小姐競選，辭去實習室內設計師呢份工，最後攞到亞軍。

感情生活
陳楨怡現任男友叫Andy，係戴祖儀前男友。
陳楨怡喺參選香港小姐期間，曾經畀大學同學爆料話係「蒲精」，一個禮拜會去蒲一次，仲話佢一飲醉就攬攬鍚鍚，但陳楨怡話冇呢回事，仲話自己好畀心機讀書。而去到2022年初，就被指背住圈外男友同商人周子揚秘戀年半，期間不斷索取禮物、拉關係同爭取廣告機會，務求北上發展，但被問到感情狀況嘅時候就話自己單身，周子揚之後就踢爆陳楨怡功利、虛偽、扮乖女，食煙，仲公開26張足本聊天記錄做證據，有啲傳媒亦為陳楨怡冠上咗「收兵港姐」呢個稱號。
邵卓堯

邵卓堯（英文：Andy Sui，1964年7月21號—）係香港無綫電視部頭合約男藝員，1990年代起好多電視劇佢都有份做個小角色，係有一定資歷嘅綠葉演員。近年比較出名嘅演出包括2011年《法證先鋒III》嘅殺手莫浩良同2012年《天梯》嘅強姦犯陳成。

個人生活
邵卓堯佢嘅英文名本來係William，但因為佢覺得Andy比較好聽，所以就揀咗Andy做而家嘅洋名。佢喺本來位於鑽石山嘅康樂英文中學（而家搬咗去大埔，叫神召會康樂中學）度讀過書。
邵卓堯同老婆早年離婚，離婚後亞女跟咗亞媽。邵卓堯同母女二人感情重係好好，亞女細個嗰陣，每星期基本上有三、四晚見面。大個之後，都會經常見面食飯，會傾吓心事。
2006年，邵卓堯曾經惹過官非，不過最後都無事。

政治參與同經歷
佢係香港親中派嘅支持者，曾經有份參與一份聯署，支持北京未經諮詢或香港人同意，強行訂立嘅《港版國安法》，但有關聯署之後被揭發做假，其中名單上嘅張寶華、徐熙媛、李巧靈同蔣志光之後否認有份參與，而陳汝騫就一早離世。

職業生涯
邵卓堯1982年投考邵氏演員訓練班，一年之後就喺一套中國投資嘅尋寶電影《小毛孩奪寶奇緣》擔正做男主角，但係呢齣戲喺香港反應唔理想，拍完之後就冇乜工開，之後佢直頭轉行，做過保險經紀同地產經紀。
1987年參加亞洲電視舉辦嘅《第二屆電視先生選舉》，最後晉身15強。輾輾轉轉，邵卓堯又去投考無綫電視武術藝員訓練班，完約後公司主動提出同佢改簽演員合約至而家。做演員嘅空餘時間佢重去揸的士。

演出
呢個表唔完整，歡迎加料。
吳瑞庭

吳瑞庭（英文：Ng Shui-Ting Keith，1966年1月6號—）係香港無綫電視基本藝人合約男藝人，第1期藝員進修班（1985年）畢業，2017重返無綫電視。
黃潤成

黃潤成（英文：Samuel Wong，8月30號—）係香港男演員兼樂隊享樂團（中文：享樂團）鼓手。同時亦係室內設計師、裝修技師及判頭、爵士鼓導師及鼓樂演奏家。創辦 Sbeat Studio Ltd 去執行鼓教育及室內設計裝修業務。

簡歷
黃潤成出身基層家庭，住大埔區公共屋邨，讀過大埔卍慈中學，係校內足球隊成員，司職右翼及前鋒，亦係桌球愛好者。十六歲開始喺快餐廳打工畀自己學爵士鼓，畢業後喺柏斯琴行做過銷售員。
2010-2013年間獲得五個香港鼓手獎項。期後創立鼓樂教育中心並成為英國倫敦Trinity香港區流行鼓考試場地，同時成為香港區Trinity流行鼓主理導師。之後曾經同亞洲鼓王唐龍Donald Ashley被人假傳挑戰風波而叱吒樂手界一時，因而對鼓樂患上焦慮症，其後承師唐龍。2018年成為鼓釵國際品牌SABIAN香港區代言人。同時活躍於Youtube上傳達200多條鼓樂影片及趣味片。
佢喺2013-2017年間自修不同戲劇課程包括［英皇藝員訓練班］［演藝動力協會演員訓練班］［拉闊劇團］［巧克力劇場］。透過舞台劇《變心》、《澀青》、《誰來愛我》，電影第二男主角《舞可能》投身演員行業，隨後成為無綫電視同ViuTV特約演員。
2018年尾加入無綫電視藝員訓練班，翌年簽做合約演員。
2021年首次為享樂團派台歌《撤出理想地圖》參與作曲、編曲。
鄭恕峰

鄭恕峰（1955年4月19號—）係香港無綫電視男藝人，2015年以部頭合約身份加入無綫。佢以前係亞洲電視嘅藝員同節目主持人，亦喺2012年加入過香港電視網絡做過港視嘅藝人。佢跳槽去港視之前係喺2010-2012年嗰段時間以特約演員身份幫無線拍過劇。因為佢成日喺戲度做蝦蝦霸霸嘅角色，例如黑社會大佬，所以佢喺綜藝節目《Sunday好戲王》度得到「黑幫王」嘅「另類好戲王」獎項。

演出作品
呢個表唔完整，歡迎加料。
大笨鐘

大笨鐘（粵拼：daai6 ban6 zung1，英文：Big Ben），官方名伊利沙伯塔（Elizabeth Tower），係英國倫敦西敏市嘅一座古鐘樓兼時鐘樓，1858年起好，係倫敦其中一個出名地標。座鐘樓本嚟無官方名，去到2012年英女王伊利沙伯二世登基鑽禧，鐘樓就用佢個名做紀念。

鐘
鐘樓入面有五個敲鐘，一大四細。大鐘又名「Big Ben」，淨係搭正至會敲響報時，以第一下為嗰個鐘頭嘅開始；其餘四個細鐘就每四分一個鐘就奏樂一次。奏出嚟嘅叫西敏寺鐘聲。
大鐘細鐘圖，《The Illustrated News of the World》1858年12月4號刊
DAN DA DAN

《DAN DA DAN》（英文：ダンダダン），又譯《膽大黨》，係日本漫畫，由龍幸伸創作，2021年開始連載。

故仔大綱
相信幽靈存在嘅女高中生綾瀨桃，同相信外星人存在嘅同級男同學高倉健，打賭證明究竟邊樣先至真正存在，結果捲入一連串怪異事件。
DAN DA DAN係日本楔位文，重未完成，麻煩你幫手補充內容。
歐陽萬成

歐陽萬成（英文：Jimmy O. Yang，1987年6月11號—）係美籍華裔男演員，香港出世，13歲跟屋企人移民美國洛杉機，2012年開始做演員，出名作品包括電視劇《矽谷群英》同《內景唐人街》。
日內瓦

日內瓦（法文：Genève，德文：Genf，意大利文：Ginevra）係瑞士第二大城。
建喺日內瓦湖（法文：Lac Léman，萊曼湖）流入羅訥河之處，日內瓦州首府。日內瓦有好多國際組織，包括聯合國歐洲總部。兩次世界大戰之間，國際聯盟嘅總部就喺到。而家重有好多國際組織喺日內瓦設立總部或辦事處，包括有紅十字會總部。屬於聯合國嘅組織有世界衛生組織（WHO）等。喺2006年嘅世界最佳居住城市評選中日內瓦排第二位。
史上好多條約都喺到簽，亦改埋佢個名。
2020年，日內瓦一項公投以58%支持率通過引進最低工資制度，最低工資係時薪23瑞士法郎，係世界上最高嘅最低工資。
Nike

Nike（官方發音：/ˈnaɪki/，喺英國有人讀/ˈnaɪk/；紐交所：NKE）係美國體育用品生產商，主要造運動鞋、運動衫、體育用品，以自己嘅品牌賣嘢，包括 Nike、Air Jordan、Nike Golf、Team Starter、Converse 等等。
Nike為世界多個足球會同國家足球隊提供波衫套件，包括阿仙奴、曼聯、巴塞隆拿、些路迪、祖雲達斯、巴西、荷蘭、葡萄牙、美國等。
Nike嘅郵寄地址喺俄勒岡州波特蘭市近郊嘅比弗頓，公司總部喺俄勒岡州華盛頓郡。Nike個名源自希臘神話勝利女神尼刻。
PUMA

PUMA（有譯「彪馬」），公司名Puma SE，係一間源自德國、主要出鞋同埋運動衫嘅跨國公司。
喺1924年魯道夫·達斯勒（Rudolf Dassler）同埋阿道夫·達斯勒（Adolf Dassler）兩兄弟成立咗一間鞋廠，叫做「達斯勒兄弟鞋廠」（Gebrüder Dassler Schuhfabrik）。後來，由於兄弟兩人不和，魯道夫·達斯勒喺1948年成立徂自己嘅新公司「Ruda」，後來改叫「Puma」。而喺同一年，阿道夫·達斯勒建立徂阿迪達斯，兩兄弟從此成為競爭對手。
叙福樓集團

叙福樓集團（Lucky House Group，港交所：1978）係香港連鎖飲食集團，喺1986年開辦，本身經營粵菜酒樓生意，頭一間酒樓開喺九龍窩打老道，嗰時叫「叙福樓海鮮酒家」。不過而家已經無再用「叙福樓」呢個名。而家叙福樓集團執行董事係黃傑龍。集團2018年5月喺香港上市。
叙福樓集團喺2018年8月收購咗有68年歷史嘅「永華麵家」嘅招牌，之後改用「永華日常」個名重開。
2020年9月，市面最後一間叙福樓酒家因為業主唔肯續租而執笠，令「叙福樓」呢個品牌暫別市場。
尹錫悅

尹錫悅（韓文：윤석열／尹錫悅 Yun Seok-yeol，1960年12月18號—）係大韓民國嘅保守派政治人，本貫坡平尹氏，祖籍忠清道公州；係第20屆（現任）韓國總統、國民力量黨籍。做過韓國檢察總長、首爾中央地方檢察廳檢察長、水原地方檢察廳驪州支廳長等職務。
2022年，尹錫悅代表最大在野黨國民力量參加第20屆總統選舉，喺3月10號當選，同年5月10號上任。
2024年12月14號，韓國國會以204票贊成、85票反對通過咗對尹錫悅嘅彈劾案，尹錫悅停止總統職務。
獨立電視台

獨立電視台(英文：ITV，英國全國(蘇格蘭除外)嘅主頻道名稱為ITV1)同STV(蘇格蘭電視台)嘅簡稱)係英國獨立電視台嘅旗艦電視頻道(法律上叫做3號台)，喺1955年9月22日開播，經過多次嘅專營權變遷、收購同合併，而家由獨立電視台公司旗下ITV廣播有限公司同STV集團嘅STV中央同北部營運。英國電視頻道編號係3。獨立電視台最主要嘅電視頻道獨立電視台同其他跨區域嘅電視頻道名都係ITV1(除咗蘇格蘭)。而家，大多數ITV跨區專營權公司(除咗STV中央同北部)喺英國公司註冊處上叫做休眠公司。
無窮盡

無窮無盡（冇窮冇盡），亦即無窮（冇窮），無窮盡（冇窮盡），搵唔到盡頭嘅意思。數學而言，亦有無限大（冇限大）同無窮大（冇窮大）嘅講法，符號∞，拉丁文叫infinitas，英文叫infinity，即係冇邊界咁解，即係無限（冇限）同無極限（冇極限）。然而，無限大只係數學其中一種無窮盡。
窮同盡係同義字，就係去到絕，去到尾。無窮無盡，就係唔會完，搵唔到絕，搵唔到尾。古時會諗到一啲問題，諸如一支竹斬開一半，半枝又再斬開一半，如此下去，幾時到盡呢。又或者，開天辟地，天每日升高一倍，如此下去，係咪高到無盡呢。咁就係無窮盡嘅概念。
無窮盡喺神學、哲學、數學同埋日常生活中，有唔同嘅概念，通常唔涉及更加技術層面嘅定義。探求無窮盡，亦即探求宇宙同微觀世界本質，亦係物理學嘅範疇。
神學而言，會探討無窮盡。如神學家東斯歌德（Duns Scotus）寫著作有講，上帝嘅無限能量係運用喺無約束上，而唔係運用喺無限量上。喺哲學方面，無窮可以歸因於空間同埋時間。喺神學同埋哲學兩方面，無窮又作為無限，好多文章都探討過無限、絕對、上帝同埋芝諾悖論等嘅問題。
數學而言，無窮盡同埋以下嘅主題或概念相關：數學嘅極限、阿列夫數、集合論中嘅類、戴德金－無限群、羅素悖論、超實數、射影幾何、擴展嘅實數軸同埋絕對無限。喺一啲主題或概念中，無窮係一個超越邊界而增加嘅概念，而唔係一個數。
大眾文化，亦中意用無窮盡，如《反斗奇兵》入面巴斯光年嘅口頭禪：「To infinity and beyond!」（到達無窮，超越無窮），呢句睇成研究大型基數嘅集合論者嘅吶喊都得。
文學中亦有，如楚辭寫，「道可受兮而不可傳，其小無內兮其大無垠。」無垠，可以大到無邊。如長恨歌，「此恨綿綿無絕期」，就係時間上嘅無窮盡。無垠（冇垠）、無邊（冇邊）、無絕（冇絕）、無疆（冇疆），都係無窮盡嘅諗法。

印度
最早無窮盡嘅記載，見於印度嘅夜柔吠陀（西元前1200－900）。書中話：「若果你由無限移走或添加一部分，剩低嘅都係無限。」
印度耆那教嘅經書《Surya Prajnapti》（c. 400 BC）將數分作三類：「計到嘅」、「計唔到嘅」同埋「無限」。每一類再細分作三序分：
計到嘅：小嘅、中嘅同埋大嘅。
計唔到嘅：接近冇得計嘅、真正冇得計嘅同埋計無可計嘅。
無限：接近無限、真正無限同埋無窮無盡。

希臘
現代科學家解析古代羊皮卷中嘅阿基米德手稿，喺殘卷《方法》命題十四中，發現阿基米德開始計算無窮大嘅數目。佢採取近似於十九世紀微積分同埋集合論嘅手法，計算咗兩組無窮大嘅集合，以求同埋嘅方法，證明佢哋之間嘅數目係相等嘅。
呢樣喺人類記載上第一次出現無限都可以分類呢一個念頭。

文藝復興時代到近代
伽利略最先發現一個集合同佢自己嘅正適子集可以有相同大細。
佢用上一一對應嘅概念說明自然數集{1, 2, 3, 4 ...}同子集平方數集{1,4,9,16,...}一樣多。就係1→1、2→4、3→9、4→16、…
一一對應正係用於研究無限必要嘅手法。

神學
人眼中嘅無限喺上帝眼中都係有限，人無法理解上帝嘅無限，因為上帝冇允許人跨越過上帝嘅知識範圍。

數學
對於無限有以下解釋或定義：
「無限唔係指邊界外就冇嘢，而係指邊界外永遠有另一個邊界存在。」

實分析
喺實分析中，符號  稱為「無窮」，代表無界極限。 表示  超過任何一個數， 表示  最終細過任何一個數。標記為  同埋  嘅點加入到實數組成嘅拓撲空間，就產生實數集嘅「兩點緊致化」。再加入代數屬性，就可以得到超實數。亦可以將  同埋  作為一個點，並得到實數嘅「一點緊致化」，亦即係實射影線。射影幾何喺平面幾何上引入無窮遠線，喺高維上亦有類似概念。

無窮大無窮小
一般講無窮指嘅都係無窮大，但係無窮小亦係一種無窮。通過  嘅映射即可以將無窮大映射為無窮細。喺微積分中，常用高階無窮小嘅概念。

無窮遠點
無窮遠點係一個加喺實數軸上後得到實射影直線嘅點。可理解為實數軸上面  嘅倒數嘅位置。

集合論
喺集合論中對無窮有不同嘅定義。德國數學家康托爾提出，對應於唔同無窮集合嘅元素嘅個數（基數），有唔同嘅「無窮」。
呢度比較唔同嘅無窮嘅「大細」嘅時候唯一嘅辦法就係通過可唔可以建立「一一對應關係」來判斷，而拋棄歐幾里得「整體大於部分」嘅看法。例如整數集同埋自然數集由於可以建立一一對應嘅關係，佢哋就具有相同嘅無窮基數。
例如，
可數集合，好似自然數集、整數集乃至有理數集對應嘅基數被定義為阿列夫0（）。
比可數集合「大」嘅稱之為不可數集合，好似實數集，佢嘅基數同埋自然數嘅冪集相同（）。
由於一個無窮集合嘅冪集總係具有比佢本身更高嘅基數，所以通過構造一系列嘅冪集，可以證明無窮嘅基數嘅個數係無窮嘅。然而，無窮基數嘅個數比任何基數都多，從而佢係一個比任何無窮大都要大嘅「無窮大」，佢唔可以對應於一個基數，否則會產生康托爾悖論嘅一種形式。

虛數形式標記
無窮係自然科學理論同埋現象描述中嘅重要概念同埋思想，假設：
，
通過Euler公式可以得到：
，
。
咁表明  係對負無窮大（）予以虛數形式嘅標記。

無窮影像
被普遍認為嘅「兩塊鏡產生無窮影像」實際上係錯嘅。首先，喺物理學界，光嘅速度係有限嘅（大概每秒 300,000,000 米），可以喺鏡上面睇到嘅影像係因為光喺鏡上反射至會出現。但係，光嘅速度有限，因此兩塊鏡產生嘅影像亦會有限，而且影像嘅數目會以一直變慢嘅增長率增加。
曾子晴

曾子晴（Vivian Tsang Tsz Ching，1990年3月26號—）係香港網絡名人、節目主持人，亞洲電視前財經主播。

經歷
2015年5月，曾子晴喺樹仁大學新聞與傳播學系畢業後，就投身亞視新聞及公共事務部，並曾經主持新聞節目《理財博客》，喺亞視結束免費電視廣播後加入咗財經雜誌《炒股幫》，又曾經參與ViuTV節目《No Money No Talk》。

個人興趣
佢曾經喺接受訪問嘅時候透露，自己喜愛飼養爬蟲類動物，細細個已經養蜘蛛，又刻意執曱甴卵觀察孵化過程，近年就轉養盾臂龜同肥尾守宮。

自稱經濟日報理財版記者於新春活動逗利是
2024年新春，曾子晴被爆出自稱經濟日報理財版記者，喺未有受邀嘅情況下，試圖亂入地產團拜活動逗利是，不過被拒入場。及後多名財經記者爆料，曾子晴已經多次自稱記者「白撞」各大新春活動逗利是，一被公關質疑身份果陣，就改稱自己係「專欄作家」。後來喺2024年5月18日，有疑似係曾子晴真身的帳號「Chingbee0808 」嘗試喺維基百科刪除相關資訊，但俾眼利網民發現，並將將刪除內容重新喺維基百科內曝光。

對貓餵食有毒朱古力同雪糕被批評
2022年，曾子晴受南韓品牌賓格瑞邀請，宣傳朱古力甜筒，佢將5秒嘅影片到社交網站Instagram，但影片入面，就俾貓隻進食對貓可致命嘅朱古力，佢仲寫上 「朱古力同雪糕，對貓也是毒藥，但我的貓真的非常喜歡吃。」 ，惹來愛護動物組織同網民嘅批評。品牌之後表示唔知情，宣佈停止合作，又話唔容許有無辜小動物受到傷害。之後有媒體翻查佢嘅Facebook，話佢已經唔係第一次，喺2021年7月尾嗰陣，佢亦曾經上載一張餵貓吃「鐵觀音奶蓋珍珠雪條」嘅相片。

反送中運動期間涉嫌炒賣「我係香港人」字眼T恤
喺香港反送中運動期間，有香港設計師設計咗一款印有「我係香港人」字眼嘅T恤，以成本價50元供同路人訂購，但曾子晴其後被發現，抬高價格以100元轉手出售。曾更被踢爆本身立場親建制，但就扮本土派賣T恤，食兩家茶禮，俾網民批評「吃人血饅頭」。設計師表示佢「亳不知情」，又指曾子晴本身以50元成本價向她購買Tee恤，怒轟對方牟取私利。

加入「香港再出發大聯盟」被質疑政治立場
喺2020年5月，包括前兩名前特首董建華及梁振英在嘅多名重量級親北京派人士牽頭成立「香港再出發大聯盟」，曾子晴亦在其中，佢又喺網上話自己「做正確的事問心無愧」，榮幸同李嘉誠共事，但迅即被網民翻舊帳，指她曾喺反修例示威初期以高價賣「我係香港人」T恤，又曾參加2019年6月16號嘅反修例遊行，有網民質疑曾子晴現時加入建制聯盟是「假黃絲」，想討好兩邊立場嘅人。

代言捲入詐騙風波嘅JPEX加密貨幣交易所
佢曾經為JPEX加密貨幣交易所賣廣告，仲話JPEX「受到市場極大認可」，但JPEX加密貨幣交易所之前被揭發涉及詐騙，香港警察亦採取行動，拘捕林作、陳怡等相關人士。
中華共和國

中華共和國係一個由陳銘樞、李濟深等國民黨黨內嘅反蔣左派勢力同埋十九路軍喺福建建立嘅割據政權。但係喺1934年1月13日俾國民政府殲滅咗，只係存在咗53日。
喺中華人民共和國成立咗之後稱中華共和國為「福建人民政府」。
鋪鋪Poker

《鋪鋪Poker》（Po-Po-Poker）係香港無綫電視製作嘅遊戲節目，2022年6月25號到2023年4月1號逢禮拜六21:30-22:30喺J2播，第一季（第1到13集）由郭偉亮、方力申、胡美貽、陳欣茵主持；第二、三季（第14到39集）由郭偉亮、劉浩龍、陳欣茵、陳若思、黃紫恩、胡美貽、譚焯升主持。

節目調動
2022年7月23號：由於直播《賽馬直擊—英皇錦標賽馬日》，所以停播一次。
2022年7月30號：由於直播《賽馬直擊—冠軍盃賽馬日》，所以停播一次。
2022年12月31號：由於20:00-21:45播《夢想改造家》，所以改到21:45-22:45播。

濕碎事
2022年4月拍呢個節目嗰陣，因為方力申貪玩攞住鬼口水追住胡美貽，胡美貽閃避嗰陣唔小心跌底撞親個額頭，要縫16針。
鄧雅瑜

鄧雅瑜（Ayu Tang Nga Yu，1987年1月1號－），係香港女模特兒，亦係2013-2015年香港珠寶小姐亞軍同埋Miss Asia Pacific World Super Talent（香港區冠軍）代表。

背景
鄧雅瑜於1987年1月1號喺香港出世，佢喺韓國獲最佳模特兒獲當地公司青睞。佢曾奪得2013 - 2015年《香港珠寶小姐競選》亞軍和《Miss Asia Pacific World Super Talent》香港區冠軍（兼代表），亦曾參與2015年《韓國首屆超級品牌模特大賽》（Luxury Brand Model Award），並獲得最佳模特兒獎。
其後，鄧雅瑜擔任過美亞娛樂（中文：美亞娛樂）旗下節目主持，現時主要拍攝電視與平面廣告，任職發怖會或活動的示範模特兒。
鄧雅瑜有一個家姐同兩個細佬，大家姐係花藝師兼演員鄧雅烽，細細佬係演員兼摩度鄧嘉傑。
鄭淳元

鄭淳元（粵拼：zeng6 seon4 jyun4；韓文：정순원，1974年3月26號—），藝名The One，南韓男歌手，係韓版《我是歌手》第二季嘅冠軍。2002年，出咗首張個人音樂專輯《The Last Gift, The One》；同年，攞到「韓國文化演藝大獎」新時代歌曲10大歌手獎。2004年，出第2張個人音樂專輯《The One》。2008年，出第3張個人音樂專輯《The Last》。

演藝經歷
2002年，推出首張個人音樂專輯《The Last Gift, The One！》，從而正式進入演藝圈；同年，獲得第16屆韓國文化演藝大獎新時代歌曲10大歌手獎 。
2004年，推出第2張個人音樂專輯《The One》。
2006年，為尹恩惠、朱智勳、金楨勳主演嘅韓國水木劇《宮》演唱插曲《兩句話》；同年，為動畫劇《對不起，我愛你》演唱同名主題曲《對不起，我愛你》 。
2008年，推出第3張個人音樂專輯《The Last》。
2009年，舉辦「First Drama」演唱會 ；同年，為電視劇《在愛一次2009》演唱插曲《愛情是病》 。
2010年，推出同少女時代隊長太妍合唱嘅單曲《像星星一樣》；同年，為浙版《愛上女主播》演唱主題曲《那個地方依然有你》。
2011年，推出第4張個人音樂專輯《4th Part1… 다시 걷는다》 。
2012年，參加韓國MBC綜藝節目《我是歌手》第二季嘅比賽，獲得總冠軍 。
2013年，擔任湖南衛視《我是歌手》第一季總決賽黃綺珊嘅幫唱嘉賓合唱《Without you》 ；同年，為李昇基、Suzy主演嘅韓國月火劇《九家之書》演唱插曲《你還好嗎》 ；同年，為趙寅成、宋慧喬、金汎、恩地主演嘅韓國水木劇《那年冬天風在吹》，演唱插曲《冬戀》。
2014年，推出第5張個人音樂專輯《Who Is The One, I Am The One!》；同年，獲得第23屆首爾歌謠大賞OST部門獎。
2015年2月，加盟湖南衛視《我是歌手》第三季、為第二位補位歌手，之後喺突圍賽演唱《那片海》以第四名突圍成功，喺3月27號總決賽攞季軍。

《我是歌手》第三季
2015年2月，加盟湖南衛視《我是歌手》第三季、為第二位補位歌手，之後喺突圍賽演唱《那片海》以第四名突圍成功，喺3月27號總決賽攞季軍。

評價
鄭淳元被譽為韓國嘅Brian Mcknight（男性獨唱R&B歌手），唱功同詮釋歌曲嘅細膩度同完整度堪稱完美（人民網評）。鄭淳元現場唱功好正，而且喺韓國嘅地位相當喺台灣嘅羅大佑（新浪評價）。聽鄭淳元唱歌首先係濃情，而呢個殼下係強大嘅唱功，佢嘅演唱簡直係共鳴腔全開，氣息支撐到位，喺高音位置運用純熟嘅混聲技巧，令聲音有豐富嘅彈性同延展力（人民網評）。
一曲《You Raise Me Up》共鳴腔全開，氣息支撐開掛，佢帶住心嘅呢喃，靈魂嘅吟唱，層層遞進嘅滲入，不知不覺就飽含刻骨嘅撐起一個飽滿嘅故事，鄭淳元歌聲入面嘅篤定同強烈，源於內心深處最深嘅信仰同力量，無愧喺韓國樂壇殿堂級歌王（中國日報網評價）。
鄭淳元喺韓國因為演唱過眾多偶像劇嘅主題曲而被稱作「偶像劇之父」。鄭淳元嘅唱法係歐美唱法體系同朝鮮族民歌唱腔融合嘅結果，佢既有歐美唱法大氣立體、驚濤駭浪嘅一面，亦有傳統民歌氣聲彌漫、哭腔濃重、情緒誇張等嘅一面（人民網評價）。
法高爾佛羅內什

法高爾佛羅內什（英文：FC Fakel Voronezh），係俄羅斯佛洛尼茲嘅一間職業足球球會，依家踢緊俄羅斯超級足球聯賽。